CELEX: 32021R1699
Language: da
Date: 2021-09-22 00:00:00
Title: Kommissionens gennemførelsesforordning (EU) 2021/1699 af 22. september 2021 om ændring af bilag VIII til forordning (EU) nr. 142/2011, for så vidt angår standardsundhedscertifikatet til brug ved flytning af sendinger af animalske biprodukter fra restriktionszoner, der er oprettet med henblik på forebyggelse og bekæmpelse af visse listeopførte sygdomme (EØS-relevant tekst)

23.9.2021   
               
               
                  DA
               
               
                  Den Europæiske Unions Tidende
               
               
                  L 336/42
               
            
         KOMMISSIONENS GENNEMFØRELSESFORORDNING (EU) 2021/1699
         af 22. september 2021
         om ændring af bilag VIII til forordning (EU) nr. 142/2011, for så vidt angår standardsundhedscertifikatet til brug ved flytning af sendinger af animalske biprodukter fra restriktionszoner, der er oprettet med henblik på forebyggelse og bekæmpelse af visse listeopførte sygdomme
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/429 af 9. marts 2016 om overførbare dyresygdomme og om ændring og ophævelse af visse retsakter på området for dyresundhed (»dyresundhedsloven«) (1), særlig artikel 146, stk. 2, og
         under henvisning til Europa-Parlamentets og Rådets forordning (EF) nr. 1069/2009 af 21. oktober 2009 om sundhedsbestemmelser for animalske biprodukter og afledte produkter, som ikke er bestemt til konsum, og om ophævelse af forordning (EF) nr. 1774/2002 (2), særlig artikel 21, stk. 5, litra b), og
         ud fra følgende betragtninger:
         
                     (1)
                  
                  
                     Der er ved Kommissionens forordning (EU) nr. 142/2011 (3) fastsat gennemførelsesbestemmelser for de folke- og dyresundhedsbestemmelser for animalske biprodukter og afledte produkter, der er fastsat ved forordning (EF) nr. 1069/2009, herunder standardsundhedscertifikater og betingelser for, hvordan disse skal ledsage sendinger af sådanne produkter.
                  
               
                     (2)
                  
                  
                     Ved artikel 6 i forordning (EF) nr. 1069/2009 er der fastsat generelle dyresundhedsrestriktioner for afsendelse af animalske biprodukter og afledte produkter af modtagelige arter fra bedrifter, virksomheder, anlæg eller zoner, der er underlagt restriktioner i henhold til EU's veterinærlovgivning, eller på grund af forekomst af en alvorlig overførbar sygdom, der er opført i bilag I til direktiv 92/119/EØF (4). Dette direktiv er ophævet og erstattet af Europa-Parlamentets og Rådets forordning (EU) 2016/429 med virkning fra den 21. april 2021. Ved forordning (EU) 2016/429 indføres bl.a. et nyt sæt regler om forebyggelse af og kontrol med visse sygdomme.
                  
               
                     (3)
                  
                  
                     Der er ved Kommissionens delegerede forordning (EU) 2020/687 (5) fastsat bestemmelser om forebyggelse og bekæmpelse af visse listeopførte sygdomme. I henhold til artikel 22, stk. 5, i nævnte delegerede forordning skal animalske biprodukter, der har oprindelse i og flyttes uden for en restriktionszone, der er oprettet, når et udbrud af en kategori A-sygdom er bekræftet, for at forhindre yderligere spredning af sygdommen, ledsages af et sundhedscertifikat udstedt af en embedsdyrlæge, som attesterer, at det er tilladt at flytte dem fra restriktionszonen på de betingelser, der er fastsat af den kompetente myndighed i overensstemmelse med del II, kapitel II, i nævnte delegerede forordning.
                  
               
                     (4)
                  
                  
                     Forordning (EU) nr. 142/2011 indeholder bestemmelser om markedsføring af animalske biprodukter. I henhold til artikel 17 i forordning (EU) nr. 142/2011 skal sendinger af animalske biprodukter under transporten ledsages af de handelsdokumenter eller sundhedscertifikater, der er fastsat i kapitel III i bilag VIII til samme forordning. Lovgivningen om animalske biprodukter er et omfattende regelsæt, navnlig regler om kategorisering, indsamling, transport og forarbejdning af animalske biprodukter. Der bør derfor indføres et nyt standardcertifikat, jf. artikel 22, stk. 5, i delegeret forordning (EU) 2020/687, i kapitel III i bilag VIII til forordning (EU) nr. 142/2011.
                  
               
                     (5)
                  
                  
                     Bilag VIII til forordning (EU) nr. 142/2011 bør derfor ændres.
                  
               
                     (6)
                  
                  
                     Der bør indføres en passende overgangsperiode for at give medlemsstaterne og interessenterne mulighed for at tilpasse sig de nye regler om flytning af animalske biprodukter fra restriktionszoner, der er oprettet i henhold til delegeret forordning (EU) 2020/687.
                  
               
                     (7)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Bilag VIII til forordning (EU) nr. 142/2011 ændres som anført i bilaget til nærværende forordning.
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den finder anvendelse fra den 17. oktober 2021.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 22. september 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 84 af 31.3.2016, s. 1.
         
            (2)  EUT L 300 af 14.11.2009, s. 1.
         
            (3)  Kommissionens forordning (EU) nr. 142/2011 af 25. februar 2011 om gennemførelse af Europa-Parlamentets og Rådets forordning (EF) nr. 1069/2009 om sundhedsbestemmelser for animalske biprodukter og afledte produkter, som ikke er bestemt til konsum, og om gennemførelse af Rådets direktiv 97/78/EF for så vidt angår visse prøver og genstande, der er fritaget for veterinærkontrol ved grænsen som omhandlet i samme direktiv (EUT L 54 af 26.2.2011, s. 1).
         
            (4)  Rådets direktiv 92/119/EØF af 17. december 1992 om generelle fællesskabsforanstaltninger til bekæmpelse af visse dyresygdomme samt om specifikke foranstaltninger vedrørende blæreudslæt hos svin (EFT L 62 af 15.3.1993, s. 69).
         
            (5)  Kommissionens delegerede forordning (EU) 2020/687 af 17. december 2019 om supplerende regler til Europa-Parlamentets og Rådets forordning (EU) 2016/429 for så vidt angår regler om forebyggelse og bekæmpelse af visse listeopførte sygdomme (EUT L 174 af 3.6.2020, s. 64).
      
      
         
            BILAG
            I kapitel III i bilag VIII til forordning (EU) nr. 142/2011 indsættes følgende som punkt 7:
            
                        »7.
                     
                     
                        Standardsundhedscertifikat
                     
                  
               Standardsundhedscertifikat til brug ved flytning af animalske biprodukter fra restriktionszoner, der er oprettet med henblik på forebyggelse og bekæmpelse af visse listeopførte sygdomme
            
            
               
            
               Animalske biprodukter fra restriktionszoner, der er oprettet med henblik på forebyggelse og bekæmpelse af visse listeopførte sygdomme
            
            
                         
                     
                     
                        
                                    II.
                                 
                                 
                                    Sundhedsoplysninger
                                 
                              
                     
                        
                                    II.a.
                                 
                                 
                                    Certifikatets referencenr.
                                 
                              
                     
                        
                                    II.b.
                                 
                                 
                                    Lokalt referencenr.
                                 
                              
                  
                        
                           Del II: Attest
                        
                     
                     
                        Undertegnede embedsdyrlæge attesterer herved følgende:
                        
                                    (1) enten
                                 
                                 
                                    
                                                [II.1
                                             
                                             
                                                De animalske biprodukter, der er beskrevet i del I, hidrører fra opdrættede dyr:
                                             
                                          
                                                (1) enten
                                             
                                             
                                                [aflivet med henblik på forebyggelse og bekæmpelse af:
                                                
                                                            (1) enten
                                                         
                                                         
                                                            [… (angiv navnet på den pågældende kategori A-sygdom) efter den kompetente myndigheds instrukser, jf. forordning (EU) 2020/687, og er bestemt til forarbejdning ved
                                                            
                                                                        (1) enten
                                                                     
                                                                     
                                                                        [Metode 1-5.]]]
                                                                     
                                                                  
                                                                        (1) eller
                                                                     
                                                                     
                                                                        [forbrænding.]]]
                                                                     
                                                                  
                                                                        (1) eller
                                                                     
                                                                     
                                                                        [medforbrænding.]]]
                                                                     
                                                                  
                                                      
                                                            (1)eller
                                                         
                                                         
                                                            [… (angiv navnet på den pågældende nye sygdom) efter den kompetente myndigheds instrukser i overensstemmelse med de hasteforanstaltninger, der er vedtaget af Kommissionen i medfør af artikel 259 i forordning (EU) 2016/429, og er bestemt til forarbejdning ved
                                                            
                                                                        (1) enten
                                                                     
                                                                     
                                                                        [Metode 1-5.]]]
                                                                     
                                                                  
                                                                        (1) eller
                                                                     
                                                                     
                                                                        [forbrænding.]]]
                                                                     
                                                                  
                                                                        (1) eller
                                                                     
                                                                     
                                                                        [medforbrænding.]]]
                                                                     
                                                                  
                                                      
                                          
                                                (1)eller
                                             
                                             
                                                [som ikke er blevet aflivet af den kompetente myndighed med henblik på forebyggelse og bekæmpelse af kategori A-sygdomme eller nye sygdomme, og som holdes på virksomheder i restriktionszoner, der er oprettet med henblik på forebyggelse og bekæmpelse af dyresygdomme i overensstemmelse med
                                                
                                                            (1) enten
                                                         
                                                         
                                                            [Delegeret forordning (EU) 2020/687,]
                                                         
                                                      
                                                            (1) eller
                                                         
                                                         
                                                            [midlertidige særlige sygdomsbekæmpelsesforanstaltninger, jf. artikel 71 i forordning (EU) 2016/429,]
                                                         
                                                      
                                                            (1) eller
                                                         
                                                         
                                                            [hasteforanstaltninger vedtaget af Kommissionen i henhold til artikel 259 i forordning (EU) 2016/429,]
                                                         
                                                      og de animalske biprodukter flyttes fra denne restriktionszone i overensstemmelse med betingelserne i … (2), med henblik på
                                                
                                                            (1) enten
                                                         
                                                         
                                                            [forarbejdning ved metode 1-5, jf. kapitel II i bilag IV, og i tilfælde af ensilering af biprodukter fra vanddyr som fastsat i kapitel IV, afsnit 2, punkt K, i bilag IV til forordning (EU) nr. 142/2011.]]]
                                                         
                                                      
                                                            (1) eller
                                                         
                                                         
                                                            [forarbejdning eller behandling ved de metoder, der er omhandlet i bilag X, XI eller XIII til forordning (EU) nr. 142/2011.]]]
                                                         
                                                      
                                                            (1) eller
                                                         
                                                         
                                                            [fremstilling af forarbejdet foder til selskabsdyr, bortset fra råt foder til selskabsdyr, jf. bilag XIII til forordning (EU) nr. 142/2011.]]]
                                                         
                                                      
                                                            (1) eller
                                                         
                                                         
                                                            [omdannelse til kompost eller biogas som omhandlet i kapitel III, afsnit 1, i bilag V til forordning (EU) nr. 142/2011.]]]
                                                         
                                                      
                                          
                              
                                    (1) eller
                                 
                                 
                                    
                                                [II.1
                                             
                                             
                                                De animalske biprodukter, der er beskrevet i del I, hidrører fra vildtlevende dyr af listeopførte arter, der er fundet døde eller aflivet med henblik på forebyggelse og bekæmpelse af … (angiv navnet på den pågældende kategori A-sygdom) efter den kompetente myndigheds instrukser(3), jf. artikel 64, stk. 2, litra c), i delegeret forordning (EU) 2020/687, og er bestemt til forarbejdning ved
                                             
                                          
                                                (1) enten
                                             
                                             
                                                [Metode 1-5.]]
                                             
                                          
                                                (1) eller
                                             
                                             
                                                [forbrænding.]]
                                             
                                          
                                                (1) eller
                                             
                                             
                                                [medforbrænding.]]
                                             
                                          
                              Bemærkninger
                        Del I:
                        
                                    —
                                 
                                 
                                    Rubrik I.9 og I.11: Det ikke relevante slettes.
                                 
                              
                                    —
                                 
                                 
                                    Rubrik I.12, I.13 og I.17: Godkendelses- eller registreringsnummer.
                                 
                              
                                    —
                                 
                                 
                                    Rubrik I.14: Udfyldes, hvis forskelligt fra »I.1. Afsender«.
                                 
                              
                                    —
                                 
                                 
                                    Rubrik I.25: til »forarbejdning«, »behandling« eller »omdannelse«
                                 
                              
                                    —
                                 
                                 
                                    Rubrik I.31: Varens art: »Animalske biprodukter som omhandlet i artikel 22, stk. 5, i delegeret forordning (EU) 2020/687.« Kategori: »Kategori 1«, »Kategori 2« eller »Kategori 3«
                                 
                              Del II:
                        
                                    (1)
                                 
                                 
                                    Det ikke relevante slettes.
                                 
                              
                                    (2)
                                 
                                 
                                    Indsæt nummeret på den eller de relevante artikler, titlen og datoen for offentliggørelse i Den Europæiske Unions Tidende af den relevante retsakt, der er vedtaget af Kommissionen, og som indeholder disse betingelser, eller en henvisning til den retsakt eller det påbud, der er godkendt og offentliggjort af den kompetente myndighed, der fastsætter disse betingelser.
                                 
                              
                                    (3)
                                 
                                 
                                    Se særlovgivning om forebyggelse af overførbare sygdomme.
                                 
                              
                  
                         
                     
                     
                        Embedsdyrlæge
                        Navn (med blokbogstaver):
                        Lokal veterinærenhed:
                        Dato:
                        Stempel:
                     
                     
                        Stilling og titel:
                        LVU-nr.:
                        Underskrift:«